section_heading: Ime
paragraph_text: Postoji za njih i Kiowa naziv K'á-pätop ("knife whetters"), koji nam otkriva važan etnografski podatak jer ga potkrepljuje i Cheyenne naziv Mûtsíana-täníu,  što označava kamen za brušenje (odnosno 'whetstone people'). Kiowa Indijanci ne štede na imena za ovu apačku grupu, jedan u nizu je i Sádalsómte-k`íägo ili "weasel people". Sami sebe Kiowa Apache nazivaju Nadíisha-déna ("our people"). Po literaturi su nazivani i imenima Bad-hearts (Long, 1823), mogući je prijevod veoma čestog naziva Kaskaias. Poznat je i čest naziv Gataka, koji su im dali Pawnee Indijanci i izvorno glasi Gáta'ka. Indijanci Omaha i Ponca koji su bili često u kontaktu s Pawnee plemenom pokupili su ovaj naziv od njih, što je očito, i pretvorili ga u Gû'ta'k. Manje poznati nazivi su: Tágukerish, naziv Pecos Indijanaca za sve Apače, pa i za njih. Isto vrijedi i za Jemez naziv Tâ'gugála; Kisínahis (Kichai), Gina's (Wichita).